Weng gikk tom: - Det sykeste jeg har vært med på
– Jeg gikk skikkelig bra i fem kilometer. Jeg tenkte: I dag kan jeg være med å kjempe om pallplass, sier Weng til norsk presse etter 10-kilometeren lørdag. Men så smalt det for Weng. – Jeg ble helt tom. Jeg var så tørst. Jeg gikk skikkelig på en smell. Jeg visste faktisk ikke om jeg kom meg til mål en periode der. Jeg har aldri vært så ferdig, sånn tomhetsfølelse, sier Weng. Hør 27-åringen fortelle om smellen i Italia her:Hun er fire minutter og 50 sekunder bak Ingvild Flugstad Østberg ut på den siste etappen opp slalombakken søndag. Østberg sliter med nervene: - Det er en tøff påkjenning på alle måter – Jeg ville bare skrike til støtteapparatet at jeg vil ha drikke, sier Weng og fortsetter: – Det er det sykeste jeg har vært med på. Jeg tipper jeg drakk en halvliter poweraid, to liter vann, sportsdrikk så det holder og eplejuice og det som er i hele dag. Likevel er jeg helt skutt. Takker russerne etter Klæbos drømmedag: - Ekstra motivasjon Hun ble nummer seks på fellesstarten lørdag. Hun fikk karret seg til mål, ett minutt og ti sekunder bak Østberg. – Jeg var helt ferdig. Akkurat nå er jeg litt svimmel rett og slett. Da det var stopp var det stopp, sier Weng. Weng har vunnet Tour de Ski de to siste årene, men denne gangen er det Ingvild Flugstad Østberg som har det beste utgangspunktet før det siste rennet. Resultater damer 10 kilometer fellesstart klassisk: 1. Ingvild Flugstad Østberg 2. Natalja Neprjajeva +10,0 3. Anastasia Seodva +10,8 4. Krista Pärmakoski +12,5 5. Julia Belorukova +39,7 6. Heidi Weng +1.10,0 Øvrige norske: 12. Lotta Udnes Weng +1.44.4 18. Kari Øyre Slind +2.04.0 27. Tiril Udnes Weng + 3.29.3
Heidi Weng (27) gikk på en smell under den nest siste etappen av Tour de Ski.